
VENDIM
Nr. 709, datë 6.11.2019

PËR MIRATIMIN E PLANIT TË SHPENZIMEVE, PËR VITIN 2020, TË ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA (ERRU)

Në mbështetje të nenit 100 të Kushtetutës dhe të pikës 1, të nenit 11, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Miratimin e planit të shpenzimeve, për vitin 2020, të Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), në shumën 49 287 733 (dyzet e nëntë milionë e dyqind e tetëdhjetë e shtatë mijë e shtatëqind e tridhjetë e tre) lekë, sipas pasqyrës nr. 1 që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për zbatimin e këtij vendimi.
Ky vendim hyn në fuqi menjëherë.

KRYEMINISTËR
Edi Rama

ENTI RREGULLATOR I UJIT (ERRU)

PASQYRA NR. 1

PLANI I SHPENZIMEVE PËR VITIN 2020

	Nr.
	Emërtimi i shpenzimeve
	Viti 2020 (lekë)

	1.
	Pagat dhe shtesat e tjera
	31 638 443

	2.
	Sigurimet shoqërore dhe shëndetësore 
	5 606 592

	3.
	[bookmark: _GoBack]Shërbime e furniturë
	11 910 698

	4.
	Investime
	132 000

	
	TOTALI
	49 287 733






